Jaroslav Červeňan

Jaroslav Červeňan (* 16. apríl 1947, Čierna nad Tisou) je bývalý slovenský futbalista a reprezentant.

Životopis 
Narodil sa 16. apríla 1947 v Čiernej nad Tisou. Od troch rokov žil v Prakovciach.

Reprezentačná kariéra 
Za reprezentáciu ČSSR nastúpil prvýkrát 26. apríla 1972 v priateľskom zápase proti Luxembursku (výhra 6:0), keď v 75. minúte vystriedal Viktora. Bol 467. reprezentant a 7. slovenský brankár v drese reprezentácie. Druhý a zároveň posledný zápas za A mužstvo absolvoval 15. októbra 1972 proti Poľsku (prehra 0:3).

Klubová kariéra 
S organizovaným futbalom začal v Prakovciach. Do Prešova prišiel v ročníku 1967/68. Za Tatran počas dvoch sezón v II. lige odohral 56 zápasov, v prvej lige ďalších 199. Po vypadnutí Prešova z ligy pôsobil rok v druholigovom Slavoji Trebišov, odkiaľ prestúpil do Interu Bratislava. Na vrcholnej scéne sa objavil ešte v sezóne 1985/86, počas ktorej v drese nováčika DAC Dunajská Streda odohral 20 zápasov. Počas pôsobenia v 1. lige tak celkovo odohral 246 zápasov.

Referencie

Literatúra 
 MAGDA, Eugen; HELFEN, František: Straty a nálezy, Košice, Rotaprint s.r.o., 2007.

Osobnosti z Čiernej nad Tisou
Česko-slovenskí futbalisti
Slovenskí futbalisti
Hráči 1. FC Tatran Prešov